Kim Possible

Η Kim Possible είναι αμερικανική σειράς κινουμένων σχεδίων δράσης από τους Μπομπ Σκούλεϊ και Μαρκ ΜακΚορκλ, που προβαλλόταν από το Disney Channel. Η ιστορία περιστρέφεται γύρω από την Κιμ Δυνατή, ένα έφηβο κορίτσι που έχει αναλάβει να υπερνικήσει το έγκλημα παγκοσμίως. Προβαλλόταν από το 2002 μέχρι και το 2007 και διήρκεσε 4 κύκλους. Στην Ελλάδα, προβλήθηκε από την ΕΤ1, μιας και η τελευταία είχε συμβόλαιο με την Disney.

 Πλοκή 
Η σειρά λαμβάνει χώρα στο Μίντλτον, μια φανταστική κωμόπολη των ΗΠΑ, και επικεντρώνεται στην Κιμ Δυνατή, (ένα έφηβο κορίτσι που προσπαθεί να νικήσει το έγκλημα σε τακτική βάση), τον Ρον Σταματημένο (Συνεργάτη της Κιμ, με τον οποίο αργότερα θα τα φτιάξει.) και τον Ρούφους. (Έναν γυμνό τυφλοπόντικα που αποτελεί κατοικίδιο του Ρον.). Τα δύο παιδιά υποβοηθούνται  από τον Γουέιντ, ένα 10χρονο άσσο στους υπολογιστές, ο οποίος επικοινωνεί με την Κιμ μέσω του του Kimmunicator, μιας φορητής ηλεκτρικής συσκευής (Αργότερα, και ως ρολόι χειρός.). Συνήθως η ομάδα αντιμετωπίζει διάφορους κακούς (Κυρίως τους Δρ. Ντράκεν και Σίγκο.)

Στο σχολείο, αναλαμβάνει χρέη μαζορέττας, μαζί με την κολλητή της, Μονίκ και την αντίζηλό της, Μπόνι Ροκγουώλερ. Ζει μαζί με την υπόλοιπη οικογένειά της, τους Τζέιμς (Πατέρας, ο οποίος δουλεύει σε μία διαστημική υπηρεσία σχεδιάζοντας πυραύλους), Αν (Μητέρα, που δουλεύει σε νοσοκομείο ως εγκεφαλοχειρουργός.), και τα δίδυμα Τζιμ και Τιμ (Τα οποία φημίζονται για την ζωηράδα τους.)

Στην τηλεταινία "A Sitch in Time", αποδείχτηκε ότι πριν την εφηβεία της, η Κιμ έφτιαξε μια ιστοσελίδα, για να προωθήσει την εργασία της ως babysitter. Όταν ένας δισεκατομμυριούχος μπλέκεται σε σύστημα λέιζερ, προσπαθώντας να βρει την ομάδα Impossible, επικοινωνεί με την Κιμ, η οποία καταφέρνει να τον βοηθήσει. Με την πάροδο του χρόνου, όλο και περισσότεροι άνθρωποι ανά την υφήλιο ζητούσαν την βοήθειά της, έτσι η Κιμ αποφασίζει να γίνει υπερηρωίδα.

 Χαρακτήρες 

 Κίμπερλυ Αν "Κιμ" Δυνατή (Στα τελευταία επεισόδια, αναφέρεται παράτυπα ως Κιμ η Απίθανη.) (Κρίστυ Κάρλσον Ρομάνο)- Ένα δημοφιλές λυκειοκόριτσο που αναλαμβάνει χρέη προστασίας του κόσμου από το κακό. Το αγγλικό της όνομα (Kim Possible) είναι λογοπαίγνιο στην φράση "Impossible" (Αδύνατος-η-ο)
 Ρόναλντ "Ρον" Σταματημένος (Γουίλ Φρεντλ) -  Ο συνεργάτης της Κιμ. Είναι λίγο αδέξιος και φοβάται τις μαϊμούδες. Το Αγγλικό του όνομα "Ron Stoppable" είναι λογοπαίγνιο στην φράση "Unstoppable" (Ασταμάτητος-η-ο)
 Ρούφους (Νάνσυ Κάρτραϊτ) - Γυμνός τυφλοπόντικας που ανήκει στον Ρον
 Γουέιντ Λόουντ (Ταχτζ Μόουρι) - Ένας δεκάχρονος άσσος στους υπολογιστές που επικοινωνεί με την Κιμ μέσω του υπολογιστή του, συχνά παρέχοντάς της χρήσιμα εργαλεία
 Δρ. Ντράκκεν (Τζον ΝτιΜάγκιο) - Μία σατανική ιδιοφυΐα που προσπαθεί μάταια να κατακτήσει τον κόσμο. Είναι ο αντίπαλος της Κιμ στα περισσότερα επεισόδια. Το χρώμα του δέρματός του είναι μπλε, λόγω εργαστηριακού ατυχήματος, ενώ το πραγματικό του όνομα είναι Ντρου Τίοντορ Π. Λίπσκυ. 
 Σίγκο (Νικόλ Σάλλιβαν) - Η βοηθός του Ντράκκεν, με υψηλότερο όμως δείκτη νοημοσύνης από αυτόν. Παλιά, ήταν μέλος μιας ομάδας υπερηρώων ονόματι "Team Go", μαζί με τα υπόλοιπα αδέρφια της, αλλά πλέον την ελκύει περισσότερο το κακό.
Δρ. Τζέιμς και Αν Δυνατή (Γκάρυ Κόουλ και Τζιν Σμαρτ) - Γονείς της Κιμ
Τζιμ και Τιμ Δυνατός - Αδέρφια της Κιμ. Πρόκειται για ομοζυγωτικά δίδυμα των οποίων η ευφυΐα είναι ασυναγώνιστη, σε σημείο όπου να φτιάξουν ακόμη και την δικιά τους γλώσσα. Η Κιμ ενίοτε τους αναφέρει και ως "Tweebs" (Twin+Dweeds)
Μπόνι Ροκγουώλερ (Κρίστεν Στορμς) - Συμμαθήτρια της Κιμ. Ζηλιάρα, εγωίστρια και μισεί την Κιμ.
Μονίκ - Κολλητή της Κιμ. Βοηθάει ενίοτε την Κιμ σε ορισμένα επεισόδια, όταν απουσιάζει ο Ρον.
Μάνκεϊ Φεστ (Monkey Fist) - Το όνομά του σε ελεύθερη μετάφραση σημαίνει "Μαϊμουδογροθιά" - Αρχαιολόγος που ανακάλυψε έναν ναό αφιερωμένο στις μαϊμούδες στην Καμπότζη, αλλά στην πραγματικότητα έχει ως σκοπό να αποκτήσει την δύναμή τους. Λόγω της ομοιότητάς του με μαϊμού, ο Ρον τον φοβάται.
Νταφ Κίλιγκαν - Σκοτσέζος γκόλφερ που εμφανίζεται ως κακός σε κάποια επεισόδια. 
Σενιόρ Σένιορ ο Πρεσβύτερος - Δισεκατομμυριούχος που εμφανίζεται σε ορισμένα επεισόδια ως κακός. Ζει σε μια έπαυλη σε ένα ξερονήσι.
Σενιόρ Σένιορ ο Νεότερος - Γιος του Σενιόρ Σένιορ, που προσπαθεί απεγνωσμένα να γίνει σταρ. 

 Φωνές της Ελληνικής Μεταγλώττισης 

 Κατερίνα Γκίργκις - Κιμ
 Σπύρος Μπιμπίλας - Ρον και Γουέιντ
 Θέμης Ψυχογιός - Ντράκεν
 Ρένα Καζάκου - Σίγκο και Ρούφους 
 Χίλντα Ηλιοπούλου - Μητέρα και Μόνικα
 Αυγερινός Σουλόπουλος - Πατέρας
 Δημήτρης Μυλωνάς - Διάφοροι ρόλοι
 Πάνος Ρεντούμης - Ρομπι
 Χρήστος Συριώτης - Ρούφους 3000

 Παραγωγή 
Οι Μπομπ Σκούλεϊ και Μαρκ ΜακΚορκλ δούλευαν για χρόνια στο Disney Channel και συμμετείχαν στις παραγωγές σειρών όπως ο Αλαντίν, ο Ηρακλής, και ο Μπαζ Λαϊτγίαρ της Αστρικής Διοίκησης. Αυτές ήταν spin-off σειρές των ταινιών Αλαντίν, Ηρακλής και Toy Story αντίστοιχα. Αν και τους άρεσαν και οι τρεις σειρές, ήθελαν να ασχοληθούν με κάτι "πιο πρωτότυπο".  Η αφορμή τους δόθηκε όταν το Disney Channel αποφάσισε να δημιουργήσει μια σειρά όπου έναν τυπικό παιδί θα μπλέκεται σε περίεργες περιπτώσεις.  Η νέα σειρά θα προσανατολιζόταν σε άτομα ηλικίας 9 έως 14 ετών, αλλά θα ήταν ικανή να διασκεδάζει και άτομα μεγαλύτερης ηλικίας. Τα ονόματα των πρωταγωνιστών αποφασίστηκαν όταν οι δημιουργοί ήταν σε έναν ανελκυστήρα: Ο ΜακΚορκλ είπε του Σκούλεϊ "Κιμ Δυνατή, μπορεί να κάνει τα πάντα", με τον Σκούλεϊ να του απαντάει "Ρον Σταματημένος, δεν μπορεί."

Μια άλλη αφορμή για για την δημιουργία της σειράς ήταν όταν οι δημιουργεί ανακάλυψαν ότι λίγοι θηλυκοί χαρακτήρες εμφανίζονταν ως ήρωες, έτσι, έχοντας ως έμπνευση τον Τζέιμς Μποντ και τον Κάπτεν Κερκ από το Star Trek, κι ενώ ήλπιζαν ότι και οι κόρες τους θα μπορούσαν να την έχουν ως πρότυπο, δημιούργησαν την Κιμ. Εν αντιθέσει με τους παραδοσιακούς υπερήρωες, η Κιμ ήταν εξ' ολοκλήρου απαλλαγμένη από υπερδυνάμεις και μυστική ταυτότητα.

Συνολικά, κυκλοφόρησαν 4 κύκλοι, καθώς και ένα crossover της σειράς Λίλο και Στιτς.  Επίσης, κυκλοφόρησαν και τρεις τηλεταινίες (Δύο animated και μία live action) Οι animated τηλεταινίες λέγονταν "A Sitch in Time", όπου η Κιμ ταξιδεύει στον χρόνο για να αλλάξει τα γεγονότα, και η δεύτερη "So the Drama", η οποία προβλεπόταν να είναι και το τέλος της σειράς, αλλά τελικά οι παραγωγοί αποφάσισαν να κυκλοφορήσουν άλλον έναν κύκλο.  Η live action τηλεταινία κυκλοφόρησε το 2019.

Έχουν κυκλοφορήσει επίσης και τα εξής βιντεοπαιχνίδια:

 Disney's Kim Possible: Revenge of Monkey Fist (GBA) – 13/11/2002
 Disney's Kim Possible 2: Drakken's Demise (GBA) – 15/9/2004
 Disney's Kim Possible 3: Team Possible (GBA) – 21/8/2005
 Disney's Kim Possible: Kimmunicator (DS) – 9/11/2005
 Disney's Kim Possible: Legend of the Monkeys Eye (PC) – 16/5/2006
 Disney's Kim Possible: What's the Switch? (PS2) – 19/11/2006
 Disney's Kim Possible: Global Gemini (DS) –9/2/2007
 Παραπομπές 

Κατηγορία:Τηλεοπτικές σειρές κινουμένων σχεδίων
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές παραγωγής Disney Television Animation
Κατηγορία:Τηλεοπτικές σειρές του Disney Channel